CELEX: 32010D0070
Language: mt
Date: 2010-02-08 00:00:00
Title: 2010/70/: Deċiżjoni tal-Kummissjoni tat- 8 ta’ Frar 2010 li temenda d-Deċiżjoni 2008/458/KE li tistabbilixxi r-regoli għall-implimentazzjoni tad-Deċiżjoni Nru 575/2007/KE tal-Parlament Ewropew u tal-Kunsill li tistabbilixxi l-Fond Ewropew għar-Ritorn għall-perjodu 2008 sa 2013 bħala parti mill-programm Ġenerali Solidarjetà u Ġestjoni tal-Flussi ta’ Migrazzjoni fir-rigward tas-sistemi ta’ ġestjoni u ta’ kontroll tal-Istati Membri, ir-regoli għall-ġestjoni amministrattiva u finanzjarja u l-eliġibbiltà tan-nefqiet fuq il-proġetti koofinanzjati mill-Fond (notifikata bid-dokument numru C(2010) 695)

9.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 36/32
            
         DEĊIŻJONI TAL-KUMMISSJONI
   tat-8 ta’ Frar 2010
   li temenda d-Deċiżjoni 2008/458/KE li tistabbilixxi r-regoli għall-implimentazzjoni tad-Deċiżjoni Nru 575/2007/KE tal-Parlament Ewropew u tal-Kunsill li tistabbilixxi l-Fond Ewropew għar-Ritorn għall-perjodu 2008 sa 2013 bħala parti mill-programm Ġenerali “Solidarjetà u Ġestjoni tal-Flussi ta’ Migrazzjoni” fir-rigward tas-sistemi ta’ ġestjoni u ta’ kontroll tal-Istati Membri, ir-regoli għall-ġestjoni amministrattiva u finanzjarja u l-eliġibbiltà tan-nefqiet fuq il-proġetti koofinanzjati mill-Fond
   (notifikata bid-dokument numru C(2010) 695)
   (It-testi bil-Bulgaru, biċ-Ċek, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol u bl-Iżvediż biss huma awtentiċi)
   (2010/70/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 575/2007/KE tal-Parlament Ewropew u tal-Kunsill tat-23 ta' Mejju 2007 li tistabbilixxi l-Fond Ewropew għar-Ritorn għall-perjodu mill-2008 sal-2013 bħala parti mill-programm Ġenerali “Solidarjetà u Ġestjoni tal-flussi ta' Migrazzjonitorji” (1), u partikolarment l-Artikolu 23 tiegħu,
   Billi:
   
               (1)
            
            
               Id-Deċiżjoni Nru 575/2007/KE tal-Parlament Ewropew u tal-Kunsill, ġiet implimentata mid-Deċiżjoni tal-Kummissjoni 2008/458/KE (2).
            
         
               (2)
            
            
               Fir-rigward tal-prinċipju ta’ ġestjoni finanzjarja soda, ikun xieraq li jiġi stabbilit limitu għat-total kumulattiv tal-pagamenti ta’ qabel il-finanzjament li għandhom isiru lill-Istat Membru għall-programmi annwali.
            
         
               (3)
            
            
               Skont l-Artikolu 3 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, ir-Renju Unit hu marbut bl-att bażiku u, b'konsegwenza, b'din id-Deċiżjoni.
            
         
               (4)
            
            
               Skont l-Artikolu 3 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, l-Irlanda hi marbuta bl-att bażiku u, b'konsegwenza, b'din id-Deċiżjoni.
            
         
               (5)
            
            
               Skont l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhix marbuta b’din id-Deċiżjoni u lanqas mhija suġġetta għall-applikazzjoni tagħha.
            
         
               (6)
            
            
               Id-Deċiżjoni 2008/458/KE għandha għalhekk tiġi emendata kif jixraq,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2008/458/KE hija emendata kif ġej:
   
               (1)
            
            
               It-titolu tal-Artikolu 24 għandu jinbidel b'dan li ġej:
               “Ir-rapporti ta’ progress u dawk finali dwar l-implimentazzjoni tal-programmi annwali u t-talbiet għall-pagamenti”
            
         
               (2)
            
            
               Fl-Artikolu 24, il-paragrafu ġdid 4 huwa mdaħħal kif ġej:
               “4.   B’referenza għall-Artikolu 39(3) u (4) tal-att bażiku, it-total kumulattiv tal-pagamenti ta’ qabel il-finanzjament magħmul lil Stat Membru ma għandux ikun aktar minn 90 % tal-ammont totali allokat lil tali Stat Membru fid-deċiżjoni ta’ finanzjament li tapprova dan il-programm annwali.
               Meta Stat Membru jkun ikkommetta b’mod nazzjonali anqas mill-ammont totali allokat mid-deċiżjoni ta’ finanzjament li tapprova l-programm annwali, it-total kumulattiv tal-pagamenti ta’ qabel il-finanzjament ma għandhiex tkun aktar minn 90 % tal-ammont kommess b’mod nazzjonali.”
            
         Artikolu 2
   Din id-Deċiżjoni hija indirizzata lir-Renju tal-Belġju, lir-Repubblika tal-Bulgarija, lir-Repubblika Ċeka, lir-Repubblika Federali tal-Ġermanja, lir-Repubblika tal-Estonja, lill-Irlanda, lir-Repubblika Ellenika, lir-Renju ta' Spanja, lir-Repubblika Franċiża, lir-Repubblika Taljana, lir-Repubblika ta' Ċipru, lir-Repubblika tal-Latvja, lir-Repubblika tal-Litwanja, lill-Gran-Dukat tal-Lussemburgu, lir-Repubblika tal-Ungerija, lir-Repubblika ta' Malta, lir-Renju tal-Pajjiżi l-Baxxi, lir-Repubblika tal-Awstrija, lir-Repubblika tal-Polonja, lir-Repubblika Portugiża, lir-Rumanija, lir-Repubblika tas-Slovenja, lir-Repubblika Slovakka, lir-Repubblika tal-Finlandja, lir-Renju tal-Iżvezja, lir-Renju Unit tal-Gran Brittanja u l-Irlanda ta' Fuq.
   
      Magħmul fi Brussell, it-8 ta’ Frar 2010.
      
         
            Għall-Kummissjoni
         
         Jacques BARROT
         
            Viċi President
         
      
   
   
      (1)  ĠU L 144, 6.6.2007, p. 45.
   
      (2)  ĠU L 167, 27.6.2008, p. 135.